NÁRODNÁ RADA SLOVENSKEJ REPUBLIKY

**VIII. volebné obdobie**

CRD-536/2023

**1503a**

**I n f o r m á c i a**

**výborov Národnej rady Slovenskej republiky o výsledku prerokovania návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov (tlač 1503) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre pôdohospodárstvo a životné prostredie ako gestorský výbor k poslaneckému návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov informáciu výborov Národnej rady Slovenskej republiky:

**I.**

 Národná rada Slovenskej republiky uznesením č. 2089 z 21. marca 2023 pridelila návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov (tlač 1503) na prerokovanie týmto výborom:

 **Ústavnoprávnemu výboru Národnej rady Slovenskej republiky,**

**Výboru Národnej rady Slovenskej republiky pre financie a rozpočet a**

**Výboru Národnej rady Slovenskej republiky pre pôdohospodárstvo a životné prostredie.**

 Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

Výbory prerokovali predmetný návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republiky uznesením č. 716 z 26. apríla 2023 s poslaneckým návrhom zákona **súhlasil** a odporučil ho Národnej rade **schváliť s pripomienkami.**

Výbor Národnej rady Slovenskej republiky pre financie a rozpočet uznesením č. 456 z 25. apríla 2023 s vládnym návrhom zákona **súhlasil** a odporučil ho Národnej rade **schváliť s pripomienkami.**

Výbor Národnej rady Slovenskej republiky pre pôdohospodárstvo a životné prostredie o návrhu dňa 25. apríla 2023 **nerokoval,** nakoľko podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**.

**IV.**

Z uznesení výborov Národnej rady Slovenskej republiky, uvedených v bode III. tejto informácie, vyplývajú tieto pozmeňujúce a doplňujúce návrhy:

1. V čl. I, 1. bode § 4 ods. 1 písm. ad) treťom bode sa slová „zosuvu alebo po zosuve“ nahrádzajú slovami „zosuvu pôdy alebo po zosuve pôdy“.

*Odôvodnenie k bodu 1: Ide o legislatívno-technickú úpravu, precizovanie právneho textu návrhu zákona.*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

1. V čl. I 16. bod znie:

„16. V § 4a ods. 6 sa nad slovom „pomoci“ odkaz „12i)“ nahrádza odkazom „12h)“.

Poznámka pod čiarou k odkazu 12i sa vypúšťa.“.

*Odôvodnenie k bodu 2: Ide o legislatívno-technickú úpravu; nahradením znenia citácie v poznámkach pod čiarou k odkazom 12h a 12i (čl. I body 15 a 16) vzniknú totožné poznámky pod čiarou k odkazom 12h a 12i - v záujme systematiky a sprehľadnenia znenia zákona odporúčame nahradiť odkaz 12i v § 4a ods. 6 odkazom 12h a poznámku pod čiarou k odkazu 12i vypustiť.*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

1. V čl. I sa za bod 16 vkladá nový bod 17, ktorý znie:

„17. V § 4a ods. 11, § 4d ods. 10, § 4e ods. 7 a § 4i ods. 6 sa slová „§ 9 ods. 10“ nahrádzajú slovami „§ 9 ods. 11“.“.

Nasledujúce body sa primerane prečíslujú.

*Odôvodnenie k bodu 3:* *Ide o legislatívno-technickú úpravu, preznačenie vnútorného odkazu, vzhľadom na vloženie nového odseku v § 9 (čl. I, 29. bod návrhu zákona).*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

1. V čl. I, 27. bode (§ 9 ods. 3) sa slová „prvej vete“ nahrádzajú slovami „druhej vete“.

*Odôvodnenie k bodu 4: Ide o legislatívno-technickú úpravu, novelizované slová sa nachádzajú v druhej vete platného znenia zákona v § 9 ods. 3, nie v prvej vete.*

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**V.**

 Návrh spoločnej správy Výboru Národnej rady Slovenskej republiky pre pôdohospodárstvo a životné prostredie, nebol schválený, keďže návrh uznesenia nezískal súhlas nadpolovičnej väčšiny prítomných poslancov podľa čl. 84 ods. 2 Ústavy Slovenskej republiky a § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Predseda Výbor Národnej rady Slovenskej republiky pre pôdohospodárstvo a životné prostredie zároveň určil za spravodajcu poslanca Národnej rady Slovenskej republiky **Jána Mičovského**, ktorý predkladá predmetnú informáciu a na schôdzi Národnej rady Slovenskej republiky bude informovať o výsledku rokovania výboru a bude navrhovať ďalší postup.

Jaroslav **K a r a h u t a,** v. r**.**

predseda výboru